Վլադիմիր Կոտտ

**Վլադիմիր Կոնստանտինովիչ Կոտտ** (, ), թատրոնի և կինոյի ռուս ռեժիսոր։ Ալեքսանդր Կոտտի երկվորյակ եղբայրը։

## Կենսագրություն
Վլադիմիր Կոտտը ծնվել է 1973 թվականի փետրվարի 22-ին Մոսկվայում, Կոնստանտին Սամուիլովիչ Կոտտի (1937-2001) և Բելլա Ռախլինայի (1937-1987) ընտանիքում։ 1996 թվականին ավարտել է Ռուսաստանի թատերական արվեստի համալսարանի ռեժիսորական ֆակուլտետը (Բորիս Գոլուբովսկու արվեստանոց)։ 1996-2000 թվականներին աշխատել է Տվերի պատանի հանդիսատեսի թատրոնում և Նովգորոդի Դոստոևսկու անվան դրամայի թատրոնում, ինչպես նաև Կալուգայի և Մոսկվայի թատրոններում։ 2002 թվականին ընդունվել է Սցենարիստների և ռեժիսորների բարձրագույն դասընթացների ռեժիսորական ֆակուլտետ (Վլադիմիր Խոտինենկոյի, Պավել Ֆիննի արվեստանոց), որն ավարտել է 2004 թվականին։

Կինոյում Վլադիմիր Կոտտն իր կարիերան սկսել է 1999 թվականին, երբ կատարել է «Գնում էին երկու վարորդ» ֆիլմի երկրորդ ռեժիսորի պարտականությունները, որը նկարահանել է նրա եղբայր Ալեքսանդրը։ Ռեժիսորական դասընթացներում սովորելու ժամանակ նկարահանել է կարժամետրաժ ֆիլմեր РТР (2002) և ТВЦ (2003) ալիքների համար։ Դիպլոմային աշխատանքը՝ «Դուռ» () կարճամետրաժ ֆիլմը, թողարկվել է 2004 թվականին և արժանացել մրցանակների մի շարք փառատոններում, այդ թվում՝ ռուսական «Սուրբ Աննա», ուսանողական կինոյի Sehsüchte փառատոն Պոտսդամում (Գերմանիա) և Բրյուսելի ֆանտաստիկ ֆիլմերի փառատոն, ինչպես նաև փառատոններ Ֆրանսիայում, Իտալիայում և Սիրիայում։ Ֆիլմը ձեռք է բերվել եվրոպական մի շարք երկրներում ցուցադրելու համար։

Դասընթացներն ավարտելուց հետո Վլադիմիր Կոտտը վերադարձել է հեռուստատեսություն, որպեսզի նկարահանի սերիալներ։ Նա սկսել է «Ազգակցական փոխանակում» () ութ սերիանոց ֆիլմից, որում նկարահանվել են Քրիստինա Օրբակայտեն, Միխայիլ Պորեչենկովը, Մարատ Բաշարովը և Դմիտրի Պևցովը։ 2008 թվականին թողարկվել է Վլադիմիր Կոտտի առաջին լիամետրաժ կինոֆիլմը՝ «Ճանճ» ()։ Ֆիլմն արժանացել է մի շարք կինոփառատոնների մրցանակների, այդ թվում՝ Շանհայի միջազգային կինոփառատոնի Ոսկե գավաթի և Զլինի մանկական կինոյի փառատոնի մրցանակ եվրոպական նորամուտային լավագույն ֆիլմի համար (Չեխիա)։

2011 թվականին թողարկվել է Վլադիմիր Կոտտի «Громозека» ֆիլմը, որ նկարահանել է իր սցենարով։ Այն մասնակցել է Ռոտերդամի կինոփառատոնի մրցութային ծրագրին։

2014 թվականի մարտին Վլադիմիր Կոտտն ստորագրել է «Կինոմիության» () «Մենք Ձեզ հետ ենք» () նամակն ի պաշտպանություն Ուկրաինայի։

## Ճանաչում և մրցանակներ
* Միջազգային կինոփառատոն Լաս Պալմասում (Իսպանիա) 2004 – Գրան-պրի (ֆիլմ «Դուռ»)
* Բրյուսելի միջազգային կինոփառատոն (Բելգիա) 2004 – Գրան-պրի լավագույն կարճամետրաժ ֆանտաստիկ ֆիլմի համար (ֆիլմ «Դուռ»)
* Դամասկոսի միջազգային կինոփառատոն (Սիրիա) 2005 – Գրան-պրի լավագույն կարճամետրաժ ֆիլմի համար (ֆիլմ «Դուռ»)
* Միջազգային կինոփառատոն Իսմայիլիայում (Եգիպտոս) 2005 – Գրան-պրի լավագույն կարճամետրաժ ֆիլմի համար (ֆիլմ «Դուռ»)
* Միջազգային կինոփառատոն Տրիեստում (Իտալիա) 2005 – Գրան-պրի լավագույն կարճամետրաժ ֆիլմի համար (ֆիլմ «Դուռ») և Հանդիսատեսի համակրանքի մրցանակ
* Միջազգային կինոփառատոն Անժերում (Ֆրանսիա) 2005 – Հանդիսատեսի համակրանքի մրցանակ և Ուսանողական ժյուրիի մրցանակ (ֆիլմ «Դուռ»)
* Poitiers Film Festival միջազգային կինոփառատոն Պուատիեում (Ֆրանսիա) 2005 – Ռեժիսորների հատուկ մրցանակ (ֆիլմ «Դուռ»)
* «Սուրբ Աննա» 2004, Մոսկվա – II մրցանակ «Խաղարկային կինո» կատեգորիայում, դափնեկիրների ժյուրիի մրցանակ (ֆիլմ «Դուռ»)
* «Paris Tout Court» Փարիզում (Ֆրանսիա) 2005 – Մրցանակ լավագույն կարճամետրաժ ֆիլմի համար և Հանդիսատեսի համակրանքի մրցանակ (ֆիլմ «Դուռ»)
* Միջազգային կինոփառատոն Բաքվում (Ադրբեջան) 2005 – Մրցանակ լավագույն սցենարի համար (ֆիլմ «Դուռ»)
* «Մոսկովյան պրեմիերա» Մոսկվայում (Ռուսաստան) 2005 – Հանդիսատեսի համակրանքի մրցանակ (ֆիլմ «Դուռ»)
* Միջազգային ուսանողական փառատոն Պոտսդամում 2006 – Լավագույն ֆիլմ (ֆիլմ «Դուռ»)
* Շանհայի կինոփառատոն 2008 – Ոսկե գավաթ լավագույն ֆիլմի համար (ֆիլմ «Ճանճ», Եվգենի Գինդիլիսի հետ համատեղ)
* Զլինի մանկական ու պատանեկան ֆիլմերի միջազգային փառատոն 2008 – ժյուրիի հատուկ մրցանակ եվրոպական նորամուտային լավագույն ֆիլմի համար (ֆիլմ «Ճանճ»)
* Նորամուտների միջազգային կինոփառատոն «Կրակի ոգի» 2008 – «Բրոնզե տայգա» մրցանակ (ֆիլմ «Ճանճ»)
* UNIVERCINE ռուսական կինոյի թառատոն Նանտում (Ֆրանսիա) 2009 – Հանդիսատեսի համակրանքի մրցանակ (ֆիլմ «Ճանճ»)
* New Directors/New Films Նյու Յորքում (ԱՄՆ) 2009 (ֆիլմ «Ճանճ»)
* Եվրոպական կինոյի փառատոն Լեչեում (Իտալիա) 2009 – FIPRESCI մրցանակ (ֆիլմ «Ճանճ»)
* Արևելաեվրոպական կինոյի փառատոն Կոտբուսում (Գերմանիա) – Մրցանակ լավագույն նորամուտի համար (ֆիլմ «Ճանճ»)
* Ակադեմայի խորհրդի հատուկ մրցանակ «Հեռուստատեսային կինեմատոգրաֆիայի արվեստում ստեղծագործական ձեռքբերումների համար» (կինոմրցանակ «Նիկա» 2018) – «Պյոտր Լեշչենկո։ Այն ամենն, ինչ եղել է...» () ֆիլմի համար։

## Ֆիլմագրություն
### Ռեժիսոր
*  – Ազգակցական փոխանակում ()
*  – Որսորդ ()
*  – Խաղի թագավորները ()
*  – Ճանճ ()
*  – 9 մայիսի։ Անձնական առնչություն (, նովել «Надпись»)
*  – Օրանիենբաում։ Արծաթե սամուրայ ()
*  – «Громозека»
*  – «Գորգոնա» գործողություն ()
*  – Ռիսկի գոտում ()
*  – Շտապելու կարիք չկա (, նովել «Էլիզային», )
*  – Պյոտր Լեշչենկո։ Այն ամենն, ինչ եղել է... ()
*  – Հատակում ()
*  – Բևեռախույզներ ()
*  – «Բևեռային աստղի» հրամանատարը ()
*  – Ածուխ ()
*  – Ցրտահարված ծածան ()
*  – Մեկ օր առաջ ()
*  – Երդում ()

### Սցենարիստ
*  – Ճանճ ()
*  – Անձնական առնչություն (, նովել «Գրություն», )
*  – «Громозека»
*  – «Գորգոնա» գործողություն ()
*  – Շտապելու կարիք չկա (, նովել «К Элизе»)
*  – Հատակում ()
*  – Բևեռախույզներ ()

## Ծանոթագրություններ

## Արտաքին հղումներ
* 
* 
* Владимир Котт на сайте Продюсерской компании «Среда»

Կատեգորիա:Ռուս թատերական ռեժիսորներ
Կատեգորիա:Ռուս ռեժիսորներ
Կատեգորիա:Ռուս սցենարիստներ
Կատեգորիա:Սցենարիստների և ռեժիսորների բարձրագույն դասընթացների շրջանավարտներ